Sodba Splošnega sodišča (osmi senat) z dne 5. oktobra 2012 –

Evropaïki Dynamiki proti Komisiji

(Zadeva T-591/08)

„Javna naročila storitev – Postopek javnega razpisa – Opravljanje računalniških storitev – Uvrstitev ponudnika kot drugega najboljšega ponudnika – Tožba za razglasitev ničnosti – Razlogi za izključitev iz postopka javnega razpisa – Nasprotje interesov – Obveznost obrazložitve – Očitna napaka pri presoji – Enako obravnavanje – Nepogodbena obveznost“

1. Javna naročila Evropske unije – Postopek javnega razpisa – Oddaja javnih naročil – Izključitev ponudnikov, ki so v okviru drugega naročila svoje obveznosti resno kršili – Pogoj – Ponudniki, ki jim je bila naložena upravna kazen na podlagi člena 96(1) Finančne uredbe (Uredba Sveta št. 1605/2002, členi 93(1)(f), 94(c) in 96(1)(b)) (Glej točke od 34 do 37 in 40.)

2. Javna naročila Evropske unije – Postopek javnega razpisa – Obveznost spoštovanja načela enakega obravnavanja ponudnikov – Potreba po zagotovitvi enakih možnosti in spoštovanju načela preglednosti (Uredba Sveta št. 1605/2002, člena 89(1) in 97(1); Uredba Komisije št. 2342/2002, členi od 135 do 138) (Glej točke od 53 do 55 ter 92 in 93.)

3. Sodni postopek – Vloga, s katero se postopek začne – Formalne predpostavke – Povzetek navajanih razlogov – Zgolj napotitev na priloge – Nedopustnost (Poslovnik Splošnega sodišča, člen 44(1)) (Glej točko 66.)

4. Akti institucij – Obrazložitev – Obveznost – Obseg – Odločitev o neizbiri ponudbe v postopku oddaje javnega naročila storitev – Obveznost, da se na podlagi pisne zahteve posredujejo značilnosti in prednosti sprejete ponudbe ter ime ponudnika (člen 253 ES; Uredba Sveta št. 1605/2002, člen 100(2); Uredba Komisije št. 2342/2002, člen 149) (Glej točke od 76 do 79, 130, 137 in 157.)

5. Javna naročila Evropske unije – Sklenitev pogodbe o naročilu na podlagi javnega razpisa – Merila za izbiro – Ocena sposobnosti kandidatov, da opravijo opredeljene storitve – Merila za oddajo – Primerjalna ocena značilnosti in prednosti posameznih ponudb – Ločeni operaciji in različna pravila (Uredba Sveta št. 1605/2002, člen 97(1) in (2); Uredba Komisije št. 2342/2002, člen 138) (Glej točko 110.)

6. Javna naročila Evropske unije – Sklenitev pogodbe o naročilu na podlagi javnega razpisa – Diskrecijska pravica institucij – Sodni nadzor – Meje (Glej točko 158.)

7. Sodni postopek – Navajanje novih razlogov med postopkom – Pogoji – Nov tožbeni razlog – Pojem (Poslovnik Splošnega sodišča, člena 44(1)(c) in 48(2)) (Glej točko 190.)

8. Nepogodbena odgovornost – Pogoji – Nezakonitost – Škoda – Vzročna zveza – Neizpolnitev enega od pogojev – Zavrnitev odškodninske tožbe v celoti (člen 288, drugi odstavek, ES) (Glej točko 199.)

Predmet

Razglasitev ničnosti odločb Komisije (Eurostat) z dne 17. oktobra 2008 o uvrstitvi tožeče stranke – ki je svojo ponudbo predložila v okviru postopka javnega razpisa, imenovanega „računalniške tehnologije za statistiko“, ki se nanaša na svetovalne in razvojne storitve v zvezi z načinom izmenjave podatkov in metapodatkov (SDMX) (UL 2008/S 120-159017) – kot drugega najboljšega ponudnika za sklopa 2 in 3, ter vseh nadaljnjih povezanih odločb, vključno z odločbama, da se naročilo odda drugima ponudnikoma, uvrščenima na prvo mesto za zadevna sklopa, ter odškodninski zahtevek.

Izrek

1. Tožba se zavrne.